# Tortuga mossegadora

La tortuga mossegadora (Chelydra serpentina) és una espècie de tortuga d'aigua de la família Chelydridae. Viu en àrees amb aigües abundants, a menys de 1.200 m entre el sud del Canadà i l'Equador. Prefereix els fons de fang amb molta vegetació.

## Morfologia

La seva closca és de color oliva, mesura entre 40 i 50 cm de longitud, aplanada amb escuts dorsals rugosos. Els escuts marginals tenen una vora dentada. El plastró és petit, en forma de creu, amb pont molt estret, de color groc o castany. El cap és voluminós, cobert per diverses protuberàncies com espines, tres d'aquestes allargades a la barbeta. Morro en forma de pic, amb mandíbula potent i d'1 a 3 parells de barbicel·les submandibulars tàctils; el primer parell és molt més llarg que els altres.
Potes robustes semipalmejades, urpes, cua gruixuda molt llarga, amb una sèrie de puntes i escates destacades. Extremitats posteriors més llargues que les anteriors, proveïdes de membranes interdigitals desenvolupades i ungles gruixudes i llargues. Té 5 dits en les extremitats anteriors i 4 en les posteriors.

## Ecologia

Caçadora nocturna molt activa. Captura peixos, aus, amfibis, rèptils menors, petits mamífers, mol·luscs, crustacis i insectes. S'alimenta també de carronya i de certs vegetals (Elodea, Polygonum, Nymphaeca i Typha).
Els mascles aconsegueixen la maduresa sexual entre els 4 i 5 anys, mentre que les femelles entre els 6 i 7 anys. Durant l'aparellament, el mascle reté la femella amb les urpes, per poder posar-hi la seva cloaca en juxtaposició i inserir un dels seus hemipenis. La femella pon, en forats de 10 a 14 cm de profunditat, de 20 a 30 ous rodons, blancs, de 2 a 3,5 cm de diàmetre. El temps d'incubació fluctua entre 9 i 18 setmanes, depenent del clima.

## Taxonomia

N'inclou dues subespècies:
* Chelydra serpentina serpentina (Linnaeus, 1758), tortuga mossegadora nord-americana: Canadà i Estats Units (excepte Florida i Geòrgia).
* Chelydra serpentina osceola (Stejneger, 1918), tortuga mossegadora de Florida: Geòrgia i Florida.
Les antigues subespècies (Chelydra serpentina rossignoni i Chelydra serpentina acutirostris) avui són considerades dues espècies independents del mateix gènere (Chelydra rossignoni i Chelydra acutirostris, respectivament).
* Chelydra serpentina.
* Esquelet al Museu de Ciències de Boston.
* Crani de Chelydra serpentina.

## Bibliografia

* Bosch, A. (2003). "Chelydra serpentina: Information". Animal Diversity Web. http://animaldiversity.ummz.umich.edu/site/accounts/information/Chelydra_serpentina.html. Retrieved 2008-07-20.
* Kindersley, Dorling (2001,2005). Animal. New York City: DK Publishing. ISBN 0-7894-7764-5.
* Rhodin, Anders G.J.; van Dijk, Peter Paul; Inverson, John B.; Shaffer, H. Bradley (2010-12-14). "Turtles of the world, 2010 update: Annotated checklist of taxonomy, synonymy, distribution and conservation status". Chelonian Research Monographs 5: 000.xx. Archived from the original on 2010-12-15. https://web.archive.org/web/20110717125632/http://www.iucn-tftsg.org/wp-content/uploads/file/Accounts/crm_5_000_checklist_v3_2010.pdf.
* van Dijk, P.P., J Lee, J., Calderón Mandujano, R., Flores-Villela, O., Lopez-Luna, M.A. & Vogt, R.C. (2007). Chelydra rossignoni. In: IUCN 2007. IUCN Red List of Threatened Species. Downloaded on 2009-05-04.
* Chelydra, Reptile Database.
* Snapping Turtle, Encyclopedia.com
* Common Snapping Turtle, Nature.ca
* Indiviglio, Frank (2008-06-24). "Handling Snapping Turtles, Chelydra serpentina, and Other Large Turtles". That Reptile Blog. That Pet Place. http://blogs.thatpetplace.com/thatreptileblog/2008/06/24/handling-snapping-turtles-chelydra-serpentina-and-other-large-turtles/.
* Una "azzanatrice" catturata fuori Roma. March 17, 2011. Corriere della Sera. Milan.
* Medina, Jennifer (2006-06-23). "A Few Things Lawmakers Can Agree On". N.Y./Region (New York Times). http://www.nytimes.com/2006/06/23/nyregion/23ladybug.html?_r=1&oref=slogin.

## Enllaços externs

* http://www.cheloniofilio.com/especies-tortuga/Chelydra-serpentina.php Arxivat 2009-09-26 a Wayback Machine..
* http://www.infotortuga.com/chelydra.htm Arxivat 2011-09-09 a Wayback Machine..
* http://atlas.drpez.org/albuq30 Arxivat 2007-02-18 a Wayback Machine..